ناټو او روسېه د افغانستان په باب همکاری کولای شې؟
د شمالی اتلانتیک دټرون دغړو هیوادونو د بهرنیو چارو وزیرانو پدی وروستیو وختو کې ومنله چې د روسېی سره روابط بیرته پیل کړی.
دامریکا غږ خبریال (اندری ده نسنیرا ) پخپل رپوټ کې دافغانستان په باره کې دناټو اوروسېې دهمکاری په امکاناتو باندی رڼا اچولی ده چې ستاسی پام ورته را اړوو. ناټو ددوه زره دریم کال نه راپدی خوا په افغانستان عملیات کوی. دغه اتحاد اوس په افغانستان د ملگرو ملتونو د صلاحیت له مخې څه د پاسه شپیته زره عسکر لری چې د بین المللی امنیت دمرستې قوا ورته هم ویل کیږی. دا ددغه اتحاد لومړی ماموریت دی چې د اروپا اتلانتیک له سیمی نه بهر ئې سرته رسوی. امریکا په افغانستان کې اته دیرش زره عسکر لری چې ځینی ئې د ناټو تر بیرغ لاندی وظیفه سرته رسوی. د کلنټن د حکومت په وخت کې په ناټو کې د امریکا سفیر رابرټ هنټر وائې، روسېې د مناس په چارو کې مرسته نه کوله. د کولمبیا دپوهنتون استاد رابرټ لیگ اولډ وائې، روسان د افغانستان په باب دوه زړه دی. د ناټو عمومی منشی یاپ ده هوپ شیفر دمارچ په پنځمه نیټه په بروکسل کې د بهرنیو وزیرانو د غونډی نه وروسته د خبریالانو د خبرو په ترڅ کې کو ښښ کاوه چې دغې مرستی ته ښه رنگ ورکړی. هغه په خاصه توگه د افغانستان په باره کې د ناټو او روسېې ترمنځ د همکاری په باب خبری وکړی چې په خاصه توگه د مناس دهوائې میدان په ځای داکمالاتو بله لاره پیدا کوی. مگر د پرنسټن دپوهنتون استاد جیسن لییال دا سوال کوی چې ایا روسېه به دافغانستان په باره کې دناټو یا امریکا سره همکاری وکړی یانه. ښاغلې لییال پدی عقیده دی چې کله چې په افغانستان کې د امریکا یا ناټو د کوښښونو په باره کې خبری کیږی، مسکوپه هغې کې صادق ندی او چل کوی. او څرگنده خبره دهچې روسېه دافغانستان سره ځمکنی سرحد نلری او له هوائې لاری نه دغه اکمالات باید وشی. او دا کار دامریکالپاره ډیر مشکل دی چې پدی باره کې عملیات وکړی. داپه هغو مرستو او سامان باندی بندیزونه لگوی چې غواړی افغانستان ته ئې راوړی. ځکه نو دا تراوسه نده معلو مه چې روسېه کومه لوبه کوی. له یوی خوا نه ئې دمناس هوائې میدان بندوی او له بلی خوا نه داسی ځان بریښوی چې دوی پدی کارکې لاس نلری. څارونکی وائې، روسېه په افغانستان کې دناټوسره مرسته کوی یا نه، ددغه هیواد حالات به دناټو دمشرانو د شپیتمې کلیزی په راتلونکی عالی غونډه کې اصلی موضوع وی.